作者：李曾伯
词牌/韵律：摸鱼儿

paragraphs: 趁西风、且登黄鹤，挥豪先奏秋赋。
燕山桂种清分在，人物翩翩如许。
堪羡处。
长安近、蟾宫相继金闺步。
佳哉盛举。
看精淬龙泉，厚培鹏背，自此要津去。
荆州事，多幸乡情相予。
几番灯柝棋墅。
转头江阔轻帆速，梦入吴松鸥鹭。
君记取。
旧王粲、曾言信美非吾土。
故人相语。
为细数艰难，满头雪白，无奈戌边苦。